DIVINA-COMEDIA-TA-WEB	Quan l’entení parlar-me damb ira, me virè entada eth, tant avergonhat, qu’encara sauvi viu eth rebrembe ena mia memòria: e coma aqueth que sónie en sòn malastre, qu’enquia e tot soniant desire soniar, e vò tu per tu que sigue saunei çò que ja n’ei, atau estaua jo, sense poder badar boca, per mès que volessa desencusar-me; e, a maugrat que damb eth silenci me desencusaua, non me pensaua qu’ac hèja atau.